Ida-Aafrika Ühendus

Ida-Aafrika Ühendus (inglise keeles East African Community, suahiili keeles Jumuiya ya Afrika ya Mashariki) on kaheksat Ida-Aafrika riiki ühendav majandusliku koostöö organisatsioon.

Ühenduse asutasid 6. juunil 1967 Uganda pealinnas Kampalas Keenia, Tansaania ja Uganda tolliliidunaTiit Made. "Rahvusvahelised suhted", ISBN 9985681185. Alates 1977. aastast koostöö katkes, kuid aastal 2000 see taastati. Aastal 2007 liitusid ühendusega ka Burundi ja Rwanda.

Ühenduse peakorter asub Tansaanias Arushas. Kõrgeim organ on kord aastas kogunev riigipeade konverents.

Liidu tegevuse eesmärk on majanduslik koostöö; kapitali, kaupade ja inimeste vaba liikumise kehtestamine; ühise valuuta kasutuselevõtt ning poliitiline integratsioon. 1. juulil 2010 alustasid ühenduse liikmesriigid üleminekut ühisturule.

2016. aastal liitus ühendusega Lõuna-Sudaan, 2022. aastal Kongo Demokraatlik Vabariik ja 2023. aastal Somaalia.

2023. aasta jaanuaris plaanis Ida-Aafrika Ühendus (EAC) järgmise nelja aasta jooksul emiteerida ühisraha. Organisatsiooni ministrite nõukogu peab otsustama Ida-Aafrika Rahainstituudi asukoha ja ühisraha emiteerimise teekaardi koostamise.

Viited

Välislingid
 Ühenduse koduleht

Kategooria:Rahvusvahelised organisatsioonid